CELEX: 32015D2291
Language: lt
Date: 1449446400000
Title: 2015 m. gruodžio 7 d. Komisijos įgyvendinimo sprendimas (ES) 2015/2291, kuriuo dėl Sąjungos finansinio įnašo į 2014 m. pasiutligės likvidavimo Latvijoje finansavimo programą didžiausios sumos iš dalies keičiamos Įgyvendinimo sprendimo 2013/722/ES nuostatos (pranešta dokumentu Nr. C(2015) 8607) (Tekstas svarbus EEE)

9.12.2015   
            
            
               LT
            
            
               Europos Sąjungos oficialusis leidinys
            
            
               L 323/27
            
         KOMISIJOS ĮGYVENDINIMO SPRENDIMAS (ES) 2015/2291
   2015 m. gruodžio 7 d.
   kuriuo dėl Sąjungos finansinio įnašo į 2014 m. pasiutligės likvidavimo Latvijoje finansavimo programą didžiausios sumos iš dalies keičiamos Įgyvendinimo sprendimo 2013/722/ES nuostatos
   
      
         (pranešta dokumentu Nr. C(2015) 8607)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 27 straipsnio 5 dalį,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (2), ypač į jo 13 straipsnio 3 ir 5 dalis ir 45 straipsnio 1 dalį,
   kadangi:
   
               (1)
            
            
               Komisijos įgyvendinimo sprendimo 2013/722/ES (3) 11 straipsnio 3 dalyje patvirtinama Latvijos pateikta daugiametė pasiutligės likvidavimo programa 2014 m. sausio 1 d.–2016 m. gruodžio 31 d. laikotarpiui;
            
         
               (2)
            
            
               pagal Įgyvendinimo sprendimo 2013/722/ES 11 straipsnio 6 dalies c punkto vi papunktį iš pradžių nustatyta didžiausia 1 225 000 EUR Sąjungos finansinio įnašo suma Latvijos pateiktai pasiutligės likvidavimo programai 2014 m. Pagal to sprendimo 11 straipsnio 7 dalies c punkto ii papunktį nustatyta didžiausia 475 000 EUR įnašo suma Baltarusijos buferinėje zonoje įgyvendinamai programos daliai;
            
         
               (3)
            
            
               Komisijai įvertinus valstybių narių pagal Sprendimo 2009/470/EB dėl išlaidų, susidariusių finansuojant 2014 m. likvidavimo programas, 27 straipsnio 7 dalį pateiktas tarpines technines ir finansines ataskaitas, Komisijos įgyvendinimo sprendimu 2014/925/ES (4) iš dalies pakeistos toms programoms nustatytos didžiausios sumos;
            
         
               (4)
            
            
               Įgyvendinimo sprendimo 2014/925/ES 5 straipsnio 17 dalimi iš dalies pakeistas Įgyvendinimo sprendimo 2013/722/ES 11 straipsnio 6 dalies c punkto vi papunktis ir nustatyta didžiausia 400 000 EUR Sąjungos finansinio įnašo suma Latvijos pateiktai 2014 m. pasiutligės likvidavimo programai. Įgyvendinimo sprendimo 2014/925/ES 5 straipsnio 18 dalimi iš dalies pakeistas Įgyvendinimo sprendimo 2013/722/ES 11 straipsnio 7 dalies c punkto ii papunktis ir taip pat nustatyta didžiausia 400 000 EUR Sąjungos finansinio įnašo suma Baltarusijos buferinėje zonoje įgyvendinamai programos daliai;
            
         
               (5)
            
            
               naujai nustatyta didžiausia Sąjungos finansinio įnašo suma Latvijos pateiktai 2014 m. pasiutligės likvidavimo programai yra neteisinga. Visų pirma, pagal Įgyvendinimo sprendimo 2013/722/ES su pakeitimais 11 straipsnio 6 dalies c punkto vi papunktį ir pagal 11 straipsnio 7 dalies c punkto ii papunktį, jei programos dalis, įgyvendintina Baltarusijos buferinėje zonoje, buvo tinkamai įgyvendinta ir 400 000 EUR panaudoti, Latvijoje įgyvendinamai programos daliai Sąjungos finansinio įnašo daugiau nebūtų galima skirti. Tai neatitinka bendros pasiutligės likvidavimo Europos Sąjungoje strategijos, kadangi ji grindžiama ligos likvidavimu valstybėse narėse ir buferinių zonų kūrimu palei Sąjungos išorės sienas, kad būtų užkirstas kelias pakartotiniam ligos užkrato patekimui;
            
         
               (6)
            
            
               todėl Įgyvendinimo sprendimas 2013/722/ES turėtų būti atitinkamai iš dalies pakeistas, kad būtų atsižvelgta į Latvijos pateiktą tarpinę techninę ir finansinę ataskaitą dėl 2014 m. pasiutligės likvidavimo programos;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2013/722/ES 11 straipsnio 6 dalies c punkto vi papunktis pakeičiamas taip:
   
      
                  „vi)
               
               
                  800 000 EUR Latvijai“.
               
            
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. gruodžio 7 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 189, 2014 6 27, p. 1.
   
      (3)  2013 m. lapkričio 29 d. Komisijos įgyvendinimo sprendimas 2013/722/ES, kuriuo patvirtinamos metinės ir daugiametės 2014 m. ir vėlesniems metams valstybių narių pateiktos tam tikrų gyvūnų ligų ir zoonozių likvidavimo, kontrolės ir stebėsenos programos ir nustatomas Europos Sąjungos finansinis įnašas (OL L 328, 2013 12 7, p. 101).
   
      (4)  2014 m. gruodžio 16 d. Komisijos įgyvendinimo sprendimas 2014/925/ES, kuriuo patvirtinamos tam tikros iš dalies pakeistos 2014 m. gyvūnų ligų ir zoonozių likvidavimo, kontrolės ir stebėsenos programos ir dėl Sąjungos finansinio įnašo, skirto tam tikroms tuo sprendimu patvirtintoms programoms, iš dalies keičiamas Įgyvendinimo sprendimas 2013/722/ES (OL L 363, 2014 12 18, p. 173).